బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
2019 సెప్టెంబ‌ర్లో మార్కెట్లోకి కియా కార్
అనంతపురం జిల్లాలో ఏర్పాటవుతున్న కియా మోటార్స్ నుంచి 2019 సెప్టెంబర్లో తొలి వాణిజ్య ఉత్పత్తి మార్కెట్లోకి రానుందని  పరిశ్రమల మంత్రి అమరనాథ్ రెడ్డి తెలిపారు.
Samayam Telugu | Updated:
Apr 2, 2018, 06:00PM IST
అనంతపురం జిల్లాలో ఏర్పాటవుతున్న కియా మోటార్స్ నుంచి 2019 సెప్టెంబర్లో తొలి వాణిజ్య ఉత్పత్తి మార్కెట్లోకి రానుందని పరిశ్రమల మంత్రి అమరనాథ్ రెడ్డి తెలిపారు. కియా ఏర్పాటు ద్వారా వెనుకబడిన రాయలసీమకు ఆర్ధికంగా తోడ్పాటు లభిస్తోందన్నారు. శాసనమండలి ప్రశ్నోత్తరాల సమయంలో మంత్రి దీనిపై సమాధానం ఇచ్చారు. ఈ సందర్భంగా తెలుగుదేశం, బీజేపీ సభ్యుల మధ్య స్వల్ప వాగ్వాదం జరిగింది.
మండలి చీఫ్‌ విప్‌ పయ్యావుల కేశవ్ మాట్లాడుతూ... కేంద్ర ప్రభుత్వం దీనికి ఏం సహాయం చేసిందో చెప్పాలన్నారు. భాజపా సభ్యుడు మాధవ్ జోక్యం చేసుకొని మేకిన్ ఇండియా ప్రాజెక్ట్ లో భాగంగానే కియా ఆంధ్రప్రదేశ్ కు వచ్చిందని చెప్పారు. మంత్రి సమాధానం ఇస్తూ కేంద్ర సాయం చేస్తే సంతోషిస్తామని.. కానీ కేంద్ర ప్రభుత్వం దీన్ని గుజరాత్‌కు తరలించాలని ప్రయత్నం చేసిందని వివరించారు. ఈ సందర్భంగా మాధవ్ మాట్లాడబోగా తెదేపా సభ్యులు అడ్డుకున్నారు. తమకు అవకాశం ఇవ్వడం లేదంటూ మరో బీజేపీ సభ్యుడు సోము వీర్రాజు అన్నారు. అనంతపురంలో ఏర్పాటవుతున్న పరిశ్రమ ప్రపంచంలోనే ఐదో అతి పెద్ద ఆటో మొబైల్ పరిశ్రమ అని.. ప్రత్యక్షంగా, పరోక్షంగా 22 వేల మందికి ఉపాధి కలుగుతుందని మంత్రి వెల్ల‌డించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.